Međunarodni dan dječje knjige

Povodom Međunarodnog dana dječje knjige, koji se svake godine obilježava 2. travnja (na rođendan Hansa Christiana Andersena), učenici Miro Stazić, Velentina Lasić i Marija Banić sudjelovali su u međunarodnom Kvizu za poticanje čitanja - Čitaj i sanjari. Natjecanje je održano online, 12. travnja u prostorima škole, a naši su učenici u ukupnom poretku osvojili 11.mjesto. Ovogodišnji naslov je bio “Eko Eko” Hrvoja Hitreca koji se bavi aktualnim problemom ekologije i očuvanja okoliša.

Nakon kviza održan je i online susret s književnikom Krunoslavom Mikulanom tijekom kojeg su mu naši učenici postavljali pitanja vezana za njegov rad i saznali koliko je vremena potrebno za napisati knjigu i koje su mu najdraže priče iz slavenske mitologije.

Osnovna ideja kviza je druženje u zajedničkoj aktivnosti vezanoj za knjigu i čitanje. Želimo u svojih učenika buditi pozitivan natjecateljski duh i stvoriti nova iskustva koja će ih pretvoriti u trajne ljubitelje čitanja. Knjige imaju skrivenu čaroliju, samo treba otkriti njihovu moć.

